બીજી તરફ ભારત સાથે કશ્મીર મુદ્દે તણાવ ચરમ પર છે અને દેશની અંદર પણ કરાચીમાં રાજકીય માહોલ ગરમ છે. 

ભારતે જમ્મુ-કશ્મીરની સ્વાયત્તતા ખતમ કરી તો પાકિસ્તાને આ મુદ્દો દુનિયાના દરેક મંચ પર ઉઠાવવા પ્રયાસ કર્યો પણ તેને સફળતા મળી નહીં.

ઇમરાન ખાનને પાકિસ્તાનમાં તેમના વિરોધીઓ 'યૂ-ટર્ન પીએમ' કહે છે. ઇમરાન ખાને નવું પાકિસ્તાન બનાવવાનું વચન આપ્યું હતું પરંતુ હજુ સુધી કોઈ નક્કર પરિવર્તન દેખાતું નથી. 

ઇમરાન ખાને 'અલ-જઝિરા'ને આપેલા ઇન્ટરવ્યૂમાં કહ્યું કે ભારત સાથે કાશ્મીર મુદ્દે યુદ્ધની સંભાવના છે. 

શુ બંને અણુશસ્ત્રોથી સજ્જ દેશો વચ્ચે કોઈ મોટા સંઘર્ષની શક્યતા છે? 

આ પ્રશ્નના જવાબમાં ઇમરાન ખાને કહ્યું કે 'હા બંને દેશો વચ્ચે યુદ્ધનું જોખમ છે.' 

પાકિસ્તાની પીએમે કહ્યું કે ભારત સાથે યુદ્ધ શક્ય છે. પાકિસ્તાનનો પાડોશના ચીન સાથેનો સંબંધ ઐતિહાસિક રીતે ઘણો ઘનિષ્ઠ રહ્યો છે પરંતુ ભારત સાથે તેને બિલકુલ બનતું નથી. 

ઇમરાન ખાને આ ઇન્ટરવ્યૂમાં કાશ્મીર મુદ્દે કહ્યું, "કાશ્મીરમાંમાં 80 લાખ મુસ્લિમો છેલ્લાં 6 અઠવાડિયાથી કેદ છે."

"ભારત પાકિસ્તાન પર આતંકવાદનો આરોપ લગાવી દુનિયાનું ધ્યાન આ મુદ્દા પરથી હઠાવવા માગે છે. પાકિસ્તાન ક્યારેય યુદ્ધનો આરંભ નહીં કરે અને એ બાબતે હું બિલકુલ સ્પષ્ટ છું."

"હું શાંતિપ્રિય વ્યક્તિ છું. હું યુદ્ધવિરોધી છું. હું માનું છું કે યુદ્ધ કોઈ સમસ્યાનું સમાધાન નથી."

'ભારત અમને દેવામાં ડુબાડવા માગે છે'

ઇમરાન ખાને કહ્યું, "જ્યારે બે અણુસજ્જ દેશો ટકરાય ત્યારે પરિણામ શું આવે તેની કલ્પના પણ થઈ શકે નહીં." 

"એથી જ અમે સંયુક્ત રાષ્ટ્રનો સંપર્ક સાધ્યો. અમે દુનિયાના તમામ મંચ પર આ મુદ્દો ઉઠાવી રહ્યા છીએ. અમે તેનું રાજકીય સમાધાન ઇચ્છીએ છીએ."

"જો મામલો યુદ્ધ સુધી પહોંચ્યો તો તે માત્ર ભારત સુધી સીમિત નહીં રહે. તે તેનાથી પણ આગળ જશે અને સમગ્ર દુનિયા પર તેની અસર થશે."

ઇમરાન ખાને કહ્યું, "અમે ભારત સાથે સંવાદ કરવાની કોશિશ કરી અને ભારતે અમને ફાઇનાન્સિયલ ઍક્શન ટાસ્ક ફૉર્સની બ્લૅક લિસ્ટમાં નાખવાની કોશિશ કરી. જો પાકિસ્તાન બ્લૅક લિસ્ટમાં ગયું હોત તો અમારા પર ઘણા પ્રતિબંધ લાગી ગયા હોત. ભારત અમને દેવાળિયું જાહેર કરવા માગે છે."

તેમણે કહ્યું, "ભારત સરકારે પોતાના જ બંધારણની કલમ 370 ખતમ કરી નાખી. એટલે અત્યારે તો સંવાદ કરવાનો કોઈ પ્રશ્ન જ નથી." 

"સંયુક્ત રાષ્ટ્રની સુરક્ષા પરિષદમાં જનમત લેવાની ગૅરંટી આપવામાં આવી હતી તેની વિરુદ્ધ જઈને ભારતે... \n\nમને ઉપરના લેખ માટે સારું શીર્ષક આપો.
પાકિસ્તાનના વડા પ્રધાન ઇમરાન ખાને ભારત સાથે યુદ્ધની સંભાવના વ્યક્ત કરી